R O M Â N I A (nu produce efecte juridice)\*

JUDEŢUL MUREŞ

Direcția Activități social-culturale patrimoniale și comerciale **Iniţiator**

Serviciul Activități culturale, sportive, de tineret și locativ **PRIMAR**

Nr. 47.368 din 22.06. 2022 **SOÓS ZOLTÁN**

**REFERAT DE APROBARE**

**privind aprobarea sumelor pentru finanțarea nermbursabilă (de la bugetul local) a acțiunilor/proiectelor/programelor culturale pentru anul 2022**

Prin H.C.L. nr.74/31.03.2022 a fost aprobată Metodologia ( Ghidul solicitantului) acordării finanţărilor nerambursabile din fondurile bugetului local al municipiului Târgu Mureş pentru acțiuni/programe/proiecte culturale în conformitate cu Ordonanţa Guvernului 51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările și completările ulterioare. Data limită de depunere a proiectelor a fost de 6 mai 2022. Proiectele au fost evaluate de către comisia numită prin Dispoziția de Primar nr. 686/20.05.2022, în acest sens, fiind respinse un număr de 8 proiecte. În perioada de contestație au fost depuse un număr de 4 contestații, acestea fiind analizate de către Comisia de soluționare a contestațiilor, numită prin Dispozița nr. 871/10.06.2022, fiind respinsă o singură contestație*.*

În vederea încadrării în bugetul aprobat se va acorda un procentaj de 44,5% din suma aprobată conform punctajului obținut.

Având în vedere cele de mai sus propunem aprobarea sumelor pentru finanțarea nerambursabilă din fondurile bugetului local al Municipiului Târgu Mureș pentru programe/proiecte/acțiuni cultural depuse pe anul 2022 , conform anexei.

**Aviz favorabil al DASCPC**

Director ex.adj. Șef Serviciu

Cosmin Blaga Zătreanu Marina Ciugudean

**Aviz favorabil al Direcției Economice**

Director Economic

Crăciun Ioan -Florin



**R O M Â N I A** Proiect

**JUDEŢUL MUREŞ (nu produce efecte juridice) \***

**CONSILIUL LOCAL AL MUNICIPIULUI TÂRGU MUREŞ Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind aprobarea sumelor pentru finanțarea nermbursabilă (de la bugetul local) a acțiunilor/proiectelor/programelor culturale pentru anul 2022**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 47.368 din 22.06.2022 iniţiat de Primar prin Serviciul Activități culturale, sportive, de tineret și locativ privind aprobarea sumelor pentru finanțarea nermbursabilă (de la bugetul local) a acțiunilor/proiectelor/programelor culturale pentru anul 2022,
2. Avizul favorabil al Direcției economice.
3. Raportul de specialitate nr. \_\_\_\_\_\_\_\_al Direcţiei juridice contencios administrativ şi administraţie publică locală ,
4. Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile :**

* OrdonanțeiGuvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificărileșicompletărileulterioare.
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare

**H o t ă r ă ş t e** :

**Art. 1.** Se aprobă sumele pentru finanțarea nerambursabilă din fondurile bugetului local al Municipiului Târgu Mureș pentru programe/proiecte/acțiuni cultural depuse pe anul 2022, conform anexei care face parte integrantă din prezenta hotărâre.

**Art. 2.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcția Activități social culturale, patrimoniale și Comerciale - Serviciul activități Culturale, sportive, de tineret și locativ și Direcția economică.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4 .** Prezenta hotărâre se comunică:

* Direcției Activități social culturale, patrimoniale și comerciale;
* Direcției economice

**Viză de legalitate,**

**Secretarul general al Municipiului Târgu Mureș,**

**Bâta Anca Voichița**